August Leopold Crelle
Store norske leksikon,Realfag,Matematikk,Matematikkens grunnlag og historie,Biografier innen matematikk
August Leopold Crelle var en tysk matematiker og bygningsingeniør. Han utgav tallrike tekniske arbeider, og hans multiplikasjonstabeller for alle tresifrede tall ble mye brukt. Blant matematikere er han mest kjent som grunnlegger av Journal für die reine und angewandte Mathematik (1826), ofte bare kalt «Crelles Journal».
Crelle var en venn av Niels Henrik Abel, og en rekke av Abels viktigste arbeider ble publisert i de første bindene av Crelles Journal.Han bygde en stor del av det prøyssiske systemet av chausséer, og han utarbeidet dessuten planene for jernbanen fra Berlin til Potsdam. Crelle grunnla også tidsskriftet Journal für Baukunst (1828). Les mer i Store norske leksikon matematikk Eksterne lenker August Leopold Crelle på MacTutor History of Mathematics archive